Jon Andoni Irazusta

Jon Andoni Irazusta (Tolosa, Gipuzkoa, 1884ko ekainaren 9a - Lima, Peru, 1952ko martxoaren 9a) politikaria eta euskal idazlea izan zen. Deustuko Unibertsitatean eta Madrilgo Unibertsitatean egin zituen Zuzenbide ikasketak. 1932. urtean sortu zuen, beste batzuekin batera, Antzerti aldizkaria. 1933 eta 1936. urteetan EAJ alderdiko diputatu hautatu zuten Gipuzkoan. 1936ko gerraren ondoren, Frantziara jo zuen lehenik, eta Panamara gero, eta handik Perura. 1951n, hil baino sei hilabete lehenago, apaiz katoliko egin zen, eta ondoren misio lanetan ibili zen Peruko zenbait lurraldetan.

Joañixio (1946) eta Bizia garratza da (1950) eleberriak eman zituen argitara Buenos Airesen. Martínez Sierraren Madrigal obra euskaratu zuen, Losintxa izenburua jarrita. Gerraondoko euskal eleberrigilerik garrantzitsuenetakoa da.

 Lanak 
 Nobela 
 Joanixio (1946, Ekin)
 Bizia garratza da... (1950, Ekin)

 Kanpo estekak 
  Jon Andoni Irazusta literaturaren zubitegian

Kategoria:Tolosako idazleak
Kategoria:Liman hildakoak